|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 31.03.2020.

|  |
| --- |
|  |

**Спољнотрговинска робна размена, за текући период и фебруар 2020.****Укупна спољнотрговинска робна размена Србије за период јануар-фебруар 2020. године износи:**– **7372,8 милионa долара – пораст од 7,2% у односу на исти период претходне године;**– **6700,6 милиона евра – пораст од 10,8% у односу на исти период претходне године.****Извезено** је робе у вредности од **3126,0** **мил. долара**, што чини раст од 7,8% у односу на исти период претходне године, а **увезено** је робе у вредности од **4246,8 мил. долара**, што је за 6,7% више него у истом периоду претходне године. **Извоз** робе, изражен у **еврима**, имао је вредност од **2839,9 милиона**, што је повећање од 11,5% у поређењу са истим периодом претходне године. **Увоз** робе имао је вредност од **3860,7 милиона**, што представља повећање од 10,3% у односу на исти период прошле године. **Дефицит** износи **1120,9 мил. долара**, што чини **повећање од 3,5%** у односу на исти период претходне године. Изражен у еврима, дефицит износи **1020,9** милиона, што је **повећање од 7,2**% у поређењу са истим периодом претходне године.**Покривеност увоза извозом** је **73,6%** и већа је од покривености у истом периоду претходне године, када је износила 72,8%.Посматрано регионално, највеће учешће у извозу Србије имао је Регион Војводине (35,4%); следи Београдски регион (23,9%), Регион Шумадије и Западне Србије (22,6%), Регион Јужне и Источне Србије (18,1%), а око 0,1% извоза је неразврстано по територијама. Највеће учешће у увозу Србије имао је Београдски регион (47,0%); следе Регион Војводине (30,0%), Регион Шумадије и Западне Србије (13,3%), Регион Јужне и Источне Србије (9,1%), а око 0,6% увоза није разврстано по територијама. Не располаже се подацима за Регион Косово и Метохија. Извоз и увоз по регионима дат је **према седишту власника робе у моменту прихватања царинске декларације**. То значи да власници робе, по царинском закону, могу бити произвођачи, корисници, извозници или увозници робе. Ову чињеницу треба имати у виду приликом тумачења података по регионима. На пример, увоз нафте и гаса највећим делом се обухвата у Региону Војводине и Београдском региону, а то су енергенти за укупну територију Србије. У **структури извоза по намени производа** (принцип претежности) највише су заступљени производи за репродукцију, 58,3%(1823,8 мил. долара), следе роба за широку потрошњу, 30,5% (954,9) и опрема, 11,1% (347,3). Некласификована роба по намени износи 0,1% (0,0 мил. долара). У **структури увоза по намени производа** највише су заступљени производи за репродукцију, 56,1% (2382,6 мил. долара), следе роба за широку потрошњу, 20,0% (851,0), и опрема, 12,5% (531,8). Некласификована роба по намени износи 11,3% (481,4 мил. долара).Спољнотрговинска робна размена била је највећа са земљама са којима Србија има потписане споразуме о слободној трговини. Земље чланице Европске уније чине 61,5% укупне размене. **Главни спољнотрговински партнери**,појединачно, били су:

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Немачка  | 399.4 | 362.9 | Немачка  | 538.9 | 490.1 |
| Италија | 342.5 | 311.1 | Кина | 438.0 | 397.8 |
| Босна и Херцеговина  | 211.0 | 191.8 | Руска Федерација  | 418.4 | 380.5 |
| Румунија  | 170.1 | 154.6 | Италија  | 367.4 | 334.1 |
| Руска Федерација  | 161.3 | 146.5 | Мађарска  | 206.1 | 187.7 |

Наш други по важности партнер јесу земље CEFTA, са којима имамо суфицит у размени од 326,8 мил. долара, који је резултат углавном извоза: пољопривредних производа (житарице и производи од њих), нафте и нафтних деривата, електричних машина и апарата, друмских возила и обуће. Извоз Србије износи 453,4 а увоз 126,6 мил. долара за посматрани период. Покривеност увоза извозом је 358,1%. Изражено у **еврима**, извоз износи 412,3а увоз 115,2 мил. евра (суфицит је 297,1 мил. евра, а покривеност увоза извозом 357,9%).Посматрано појединачно по земљама, највећи суфицит у размени остварен је са земљама из окружења: Босном и Херцеговином (извозе се највише гасна уља и производи за исхрану животиња, а увози се кокс и полукокс од каменог угља и жица од гвожђа и челика), Црном Гором (извозе се камиони дизел, преко 20 тона и руде олова и концентрати, а увозе се највише сирови алуминијум и електрична енергија) и Северном Македонијом (извоз електричних проводника и електрична енергија, а увозе се највише лекови за малопродају и ваљани производи од гвожђа и челика). Од осталих земаља истиче се и суфицит са Румунијом, Чешком, Бугарском, Хрватском, Словачком, Уједињеним Краљевством, Шведском. Највећи дефицит јавља се у трговини са Кином (због увоза телефона за мрежу станица и лаптопова) и Руском Федерацијом. Следи дефицит са: Немачком, Турском, САД-ом, Белгијом, Мађарском, Пољском (увоз делова за моторна возила), Републиком Корејом, Словенијом, Француском, Шпанијом, Италијом... **Према одсецима Стандардне међународне трговинске класификације (СМТК)**, извоз првих пет одсека чини 32,9% укупног извоза. Увоз првих пет одсека чини 28,0% укупног увоза. Одсек *неразврстана роба*, у који се укључује и роба на царинском складишту и у слободној зони, има учешће у укупном увозу 11,3%.

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Електричне машине и апарати | 389.9 | 354.3 | Електричне машине и апарати | 294.8 | 268.2 |
| Друмска возила | 172.0 | 156.3 | Нафта и нафтни деривати | 255.3 | 232.2 |
| Производи од каучука, нн | 164.3 | 149.2 | Друмска возила | 248.3 | 226.0 |
| Погонске машине и уређаји | 158.6 | 144.1 | Индустријске машине за општу употребу,нн | 202.9 | 184.1 |
| Поврће и воће | 143.8 | 130.6 | Медицински и фармацеутски производи | 186.9 | 169.6 |
|  |  |  |  |  |  |

У **фебруару** 2020. годинеје извезено је робе у вредности од **1628,0 милиона долара**, што чини повећање од 6,2% у односу на исти месец претходне године. Увоз је износио **2234,2 милиона долара**,што је повећање од 8,1% у односу на исти месец претходне године.Изражено у еврима извезено је робе у вредности од **1491,8 милиона евра**, што чини повећање од 10,4% у односу на исти месец претходне године. Увоз је износио **2049,1 милиона евра**, што је повећање од 12,4% у односу на исти месец претходне године. Рачунато у доларима, десезонирани индекс фебруар 2020 / јануар 2020. године показује пад извоза за 8,8% и пад увоза за 6,4%. Рачунато у еврима, десезонирани индекс фебруар 2020 / јануар 2020. године показује пад извоза за 6,2% и пад увоза за 4,0%.Према Номенклатури статистике спољне трговине (**НССТ**) за месец ***фебруар***:На листи првих 5 производа у **извозу**, прво место заузима извоз *сетова проводника за авионе, возила и бродове* (113 мил. долара)*;* друго место припада извозу *нових спољних гума за аутомобиле* (48 мил. долара); на трећем месту је извоз *кукуруза,* са 33 мил. долара*;* следиизвоз *дизел аутомобила, до 1500 cm3,* са 30 мил. долара; последње место припада извозу *топло ваљаних производа (гвожђе и нелегирани челик) у котуровима* са 27 мил. долара.Листа првих 5 производа у **увозу** показује да је *сирова нафта* (81 мил. долара) наш први увозни производ; други по значају је *природни гас* (71 мил. долара); на трећем месту листе је увоз *лекова за малопродају* (60 мил. долара); следи увоз *делова и прибор за моторна возила* (58 мил. долара); последње место заузима увоз *табли, ормара, пултова за напон=<1000V,* са 30 мил. долара. Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |